
ДО
ОБЩИНСКИ СЪВЕТ
ГР. БУРГАС


ДОКЛАДНА ЗАПИСКА

Oт Димитър Николов Николов 
Кмет на Община Бургас

Относно: Продажба чрез публично оповестен търг с тайно наддаване на поземлен имот – частна общинска собственост, представляващ УПИ II-333 в кв. 78 по ПУП-ПРЗ на „Бизнес-индустриална зона - гр. Българово“, община Бургас, целият с площ 10 014 кв.м, отреден „За високотехнологично производство“, отразен като ПИ с идентификатор 07332.64.662, с площ 10 014 кв. м по КККР на гр. Българово, община Бургас.


УВАЖАЕМИ ОБЩИНСКИ СЪВЕТНИЦИ,

[bookmark: _GoBack]В Община Бургас е постъпило заявление за инвестиционни намерения с вх.№ 94-01-2230/21.01.2025г. от „3А“ ООД с ЕИК 207543352, представлявано от А. Б. Г., с искане за закупуване на недвижим имот собственост на община Бургас, актуван с Акт №10577/06.02.2025 г. за частна общинска собственост, представляващ УПИ II-333 в кв. 78 по ПУП-ПРЗ на „Бизнес-индустриална зона - гр. Българово“, община Бургас, целият с площ 10 014 кв.м, отреден „За високотехнологично производство“, отразен като ПИ с идентификатор 07332.64.662 с площ 10 014 кв. м по КККР на гр. Българово, община Бургас, за изграждане на производствена база за производство на биоразградими пластмасови прибори за хранене.
Дружеството „3А“ ООД е специализирано в производството на биоразградими прибори за хранене и включва екологични процеси, които миниминизират вредата за околната среда. Суровините като полимери на растителна основа или селскостопански вторични продукти се добиват по устойчив начин и се разлагат по естествен път, намалявайки отпадъците на сметищата. Производственият процес обикновено консумира по-малко енергия в сравнение с конвенционаното производство на пластмаса, с минимални емисии или токсични странични продукти. Инвестицията е в съответствие с устойчивите производствени практики, подкрепяйки по-зелено бъдеще. Планирано е изграждане на ФЕЦ за собствени нужди, което води до намаляване на потреблението на електроенергия и намаляване на парниковите газове, използвайки чиста зелена енергия. 
В посочения недвижим имот инвеститорът предвижда да извърши инвестиция в размер на 2 000 000 (два милиона) лева за изграждане на базата си, във връзка с което предвижда да разкрие минимум 25 (двадесет и пет) работни места в срок до две години от въвеждането на сградата в експлоатация. 
Съгласно разпоредбите на чл. 35, ал. 1 от Закона за общинската собственост и чл. 37, ал. 1 от Наредбата за реда за придобиване, управление и разпореждане с общински имоти и вещи, приета от Общински съвет Бургас, продажба на имоти и вещи - частна общинска собственост, се извършва след решение на общинския съвет от кмета на общината чрез публичен търг или публично оповестен конкурс. 
В съответствие с разпоредбите на чл. 41, ал. 2, във връзка с чл. 22, ал.3 от ЗОС, е възложено на независим оценител на имоти, вписан в регистъра на независимите оценители, изготвяне на пазарна оценка на общинския недвижим имот, съгласно която справедливата пазарна стойност на УПИ II-333 в кв. 78 по ПУП-ПРЗ на „Бизнес-индустриална зона – гр. Българово“ община Бургас, целият с площ 10 014 кв.м, отреден „За високотехнологично производство“, отразен като ПИ с идентификатор 07332.64.662, с площ 10 014 кв. м по КККР на гр. Българово, община Бургас е в размер на 266 600 (двеста шестдесет и шест хиляди и шестстотин) лева.
Данъчната оценка на описания имот е в размер на 49 734,50 (четиридесет и девет хиляди седемстотин тридесет и четири лева и петдесет ст.) лева
Предвид изложеното, е целесъобразно да бъде проведен публичен търг с тайно наддаване, като с оглед предназначението на имота, предмет на търга, попадащ в територия, отредена за индустриална зона и естеството на инвестицията, следва да бъдат определени минимални за допусакане на участниците в тръжната процедуера както следва: 
1. Да предложат размер на инвестицията не по-малък от 2 000 000 лв.;
2. Да предложат разкриване на минимум 25 (двадесет и пет) работни места в срок до две години от въвеждането на сградата в експлоатация; 
3. Да предложат срок за реализация и въвеждане в експлоатация на инвестиционния проект не по-дълъг от 24 (двадесет и четири) месеца от датата на сключване на договора.
Цитираният имот не е включен в Програмата за управление и разпореждане с общинска собственост на Община Бургас за 2024 г., приета по т. 2 от дневния ред на проведеното на 14.02.2024 г. заседание на Общински съвет – Бургас (Протокол № 7), в частта на Раздел I “Продажба на общински имоти чрез провеждане на публично оповестен търг/конкурс“.
Предвид изложеното, на основание правомощията ми по чл. 73, ал. 1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет – Бургас, чл. 21, ал. 1, т. 8, от Закона за местното самоуправление и местната администрация, чл. 35, ал. 1 от Закона за общинската собственост и чл. 37, ал. 1 и чл. 51, ал. 1 от Наредбата за реда за придобиване, управление и разпореждане с общински имоти и вещи предлагам, Общински съвет – Бургас да вземе следните 

РЕШЕНИЯ:

І. Допълва Годишната програма за управление и разпореждане с общинска собственост за 2024 г. приета от Общински съвет Бургас по т. 2 от дневния ред на проведеното на 14.02.2024 г. заседание (Протокол № 7), в частта на Раздел I “Продажба на общински имоти чрез провеждане на публично оповестен търг/конкурс“ с нова точка: УПИ II-333 в кв. 78 по ПУП-ПРЗ на „Бизнес-индустриална зона - гр. Българово“, община Бургас, целият с площ 10 014 кв.м, отреден „За високотехнологично производство“, отразен като ПИ с идентификатор 07332.64.662, с площ 10 014 кв. м по КККР на гр. Българово, община Бургас, за изграждане на производствена база за производство на биоразградими пластмасови прибори за хранене.
ІІ. Да се извърши продажба, чрез публично оповестен търг с тайно наддаване, на недвижим имот, частна общинска собственост, представляващ УПИ II-333 в кв. 78 по ПУП-ПРЗ на „Бизнес-индустриална зона - гр. Българово“, община Бургас, целият с площ 10 014 кв.м, отреден „За високотехнологично производство“, при граници на целия имот: север - улична регулация, изток - УПИ III -333 и УПИ XIV-333, юг - УПИ XII-333, запад - УПИ I -670 и УПИ XVI-671, отразен като ПИ с идентификатор 07332.64.662,  с площ 10 014 кв. м по КККР на гр. Българово, община Бургас, при съседи: 07332.64.671, 07332.64.670, 07332.64.681, 07332.64.667, 07332.64.666, 07332.64.652, за изграждане на производствена база за производство на биоразградими пластмасови прибори за хранене с начална тръжна цена 266 600 (двеста шестдесет и шест хиляди и шестстотин) лева.
    ІІІ. Участниците в тръжната процедура следва:
1. Да предложат размер на инвестицията не по-малък от 2 000 000 (два милиона) лева;
2. Да предложат разкриване на минимум 25 (двадесет и пет) работни места в срок до две години от въвеждането на сградата в експлоатация, изградена в имота, предмет на продажба; 
3. Да предложат срок за реализация и въвеждане в експлоатация на инвестиционния проект не по-дълъг от 24 (двадесет и четири) месеца от датата на сключване на договора.

Приложение: Инвестиционно намерение с вх.№ 94-01-2230/21.01.2025г.; Акт за частна общинска собственост № 10577/06.02.2025г.; Скица извадка от КККР; Пазарна оценка на имота, изготвена от независим лицензиран оценител; Данъчна оценка.


ДИМИТЪР НИКОЛОВ 
Кмет на Община Бургас

